חינוך פיננסי הוא אחד הכלים החשובים ביותר שנוכל לרכוש בחיים, ובכל זאת, הוא אחד מאותם דברים שלא נלמדים בבית הספר. בלי לדון אם זה טוב או רע, העובדה היא שהחיים שלנו מונעים על ידי כסף, והתנהלות כלכלית נכונה ונבונה היא הכרחית כדי להצליח ולהתקיים בעולם המודרני. גיל אורלי, מבכירי היועצים לכלכלת המשפחה בישראל, מסביר על חשיבותו של החינוך הפיננסי.
בספרו הפופולארי אבא עשיר אבא עני, מציג רוברט קיוסקאי שתי גישות שונות לכסף, והילד מקבל את החינוך הכלכלי שלו בעזרת שתי התפיסות. בדרך כלל, חינוך מתקשר אצלנו לילדים, ובמקרה זה אכן מדובר על תפיסה כלכלית שנספגת על ידי התבוננות בהורים, דוגמה אישית שלהם, וכלים מעשיים שהם נותנים לנו בשיחות, דוגמאות והתנסות כספית עצמאית או מודרכת. לאור העובדה כי משקי בית רבים מצויים בחריגה ממסגרת האשראי שלהם (כלומר במינוס), ברור כי רובנו חסרים את אותו בסיס של חינוך פיננסי נכון. למזלנו, לעולם לא מאוחר ללמוד התנהלות כלכלית נכונה.
בעולם המערבי, מרבית ההורים עובדים שעות ארוכות מחוץ לבית, וילדים רבים בגילאי העשרה, ואף קודם לכן, נמצאים שעות רבות מול המסכים השונים – מחשב, טלוויזיה, איי פד, איי פון, טאבלט וכו', והם חשופים למסרים שונים ומשונים. על תרבות הצריכה דובר כבר רבות, והנוער, שאינו יודע דבר על הדרך שבה עובד הפרסום, הגלוי והסמוי, על מוחו, לומד לקנות. ולקנות עוד. ועוד. מי שמקבל את החינוך הפינססי שלו בצורה כזו, לומד כי רכישה תעשה אותו מאושר וכי הכסף, כנראה, מגיע בקלות ואף פעם לא נגמר.
הנוער הזה, שלומד הכל מהמסך, יגדל ללא שום הבנה כלכלית נכונה וללא שום כלים להתמודדות בעולם הפיננסי האמיתי. כמבוגרים, הם לא יוכלו לעמוד בכלכלת המשפחה שלהם, ועלולים להביא את עצמם לעוני תוך זמן קצר, או להתפכח בצורה כואבת כאשר יאלצו להתמודד עם המציאות הכלכלית של החיים כבוגרים. יעוץ כלכלי הפך היום לאחד מהמקצועות המבוקשים, כמי שעוסק בפיננסים שנים רבות, ובתור מנכ"ל חברת יבולים לשעבר, ראיתי משפחות רבות על סף התמוטטות בשל בעיות כלכליות, ואני ממליץ להתחיל חינוך פיננסי בגיל צעיר כדי להימנע מבעיות כלכליות בעתיד.